Neuvoston asetus (ETY) N:o 2617/93, annettu 21 päivänä syyskuuta 1993, tietyistä munien kaupan pitämisen vaatimuksista annetun asetuksen (ETY) N:o 1907/90 muuttamisesta



Virallinen lehti nro L 240 , 25/09/1993 s. 0001 - 0002

Suomenk. erityispainos Alue 3 Nide 52 s. 0166

Ruotsink. erityispainos Alue 3 Nide 52 s. 0166



NEUVOSTON ASETUS (ETY) N:o 2617/93, annettu 21 päivänä syyskuuta 1993, tietyistä munien kaupan pitämisen vaatimuksista annetun asetuksen (ETY) N:o 1907/90 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75(1) ja erityisesti sen 2 artiklan 2 kohdan, ottaa huomioon komission ehdotuksen, sekä katsoo, että asetuksessa (ETY) N:o 1907/90(2) vahvistetaan tietyt muniin sovellettavat kaupan pitämisen vaatimukset, tuottajien pakkauskeskuksille, tietyille markkinoille ja elintarviketeollisuusyrityksille tekemiin suoriin toimituksiin liittyviä säännöksiä olisi voitava soveltaa samankaltaisiin toimituksiin muulle kuin elintarviketeollisuudelle, luokittelemattomien munien asianmukaisen kohtelun takaamiseksi olisi sallittava niiden toimitus ainoastaan hygienia- ja terveysongelmista munavalmisteiden tuotannossa ja saattamisessa markkinoille 20 päivänä kesäkuuta 1989 annetun neuvoston direktiivin 89/437/ETY(3) mukaisesti hyväksytyille elintarviketeollisuusyrityksille, olisi täsmennettävä, että munapakkauksiin tehtävät valinnaiset mainontaan liittyvät merkinnät voivat sisältää symboleja ja viitata munien ohella myös muihin tuotteisiin, ja saadun kokemuksen mukaan säännökset A-luokan muniin ja näitä munia sisältäviin pakkauksiin tehtävistä merkinnöistä on muutettava siten, että vaaditaan vähimmäissäilyvyyspäivän pakollinen merkintä samoin kuin muiden elintarvikkeiden osalta elintarvikkeiden merkintöjä, esillepanoa ja mainontaa koskevan jäsenvaltioiden lainsäädännön lähentämisestä 18 päivänä joulukuuta 1978 annetun neuvoston direktiivin 79/112/ETY(4) mukaisesti; vietyjen A-luokan munien osalta pakkauksissa olisi tarkastuksen helpottamiseksi oltava myös pakkauspäivä, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1907/90 seuraavasti: 1 Lisätään 2 artiklan 2 kohdan a ja b alakohtaan ilmaisu: " ja muulle kuin elintarviketeollisuudelle". 2 Korvataan 4 artiklan 1 kohdan a alakohta seuraavasti: "a) munia muille kuin keräilijöille, pakkauskeskuksille ja 2 artiklan 2 kohdan a alakohdassa tarkoitetuille markkinoille sekä direktiivin 89/437/ETY mukaisesti hyväksytyille elintarviketeollisuusyrityksille ja muulle kuin elintarviketeollisuudelle;" 3 Korvataan 6 artiklan 1 kohdan ja 8 artiklan 3 kohdan ilmaus "elintarviketeollisuudelle" ilmauksella "direktiivin 89/437/ETY mukaisesti hyväksytyille elintarviketeollisuusyrityksille". 4 Korvataan 7 artiklan a alakohta seuraavasti: "a) vähimmäissäilyvyyspäivä". 5 Korvataan 10 artiklan 1 kohdan a alakohta seuraavasti: "a) sen laitoksen nimi tai toiminimi ja osoite, joka on pakannut tai pakkauttanut munat, kyseisen yrityksen nimi, toiminimi tai sen käyttämä tavaramerkki, joka voi olla useamman laitoksen yhteisesti käyttämä tavaramerkki, joka voi olla näkyvissä, jos tähän tiedonantoon tai symboliin ei sisälly tämän asetuksen kanssa ristiriitaisia munien laatuun, tuoreuteen, tuotantotapaan tai alkuperään liittyviä mainintoja". 6 Korvataan 10 artiklan 1 kohdan e alakohta seuraavasti: "e) A-luokan munien osalta vähimmäissäilyvyyspäivä ja asianmukaiset varastointia koskevat suositukset sekä muihin luokkiin kuuluvien munien osalta pakkauspäivä,". 7 Korvataan 10 artiklan 2 kohdan e alakohta seuraavasti: "e) munien tai muiden tuotteiden myynnin edistämiseksi tarkoitetut tiedonannot tai symbolit siinä määrin kuin tällaiset tiedonannot, symbolit tai niiden toteutustapa eivät johda kuluttajaa harhaan.". 8 Korvataan 13 artiklan 2 kohta seuraavasti: "2 Irtomunien myynnissä on merkittävä myös munat luokitelleen pakkauskeskuksen tunnusnumero tai tuontimunien ollessa kyseessä kolmas alkuperävaltio, vähimmäissäilyvyyspäivä ja asiamukaiset varastointia koskevat suositukset.". 9 Korvataan 15 artiklan b alakohdan ee alakohta seuraavasti: "ee) A-luokan munien osalta pakkauspäivä sekä vähimmäissäilyvyyspäivä ja asianmukaiset varastointia koskevat suositukset sekä muihin luokkiin kuuluvien munien osalta pakkauspäivä,". 2 artikla Asetuksen (ETY) N:o 2771/75 17 artiklassa säädettyä menettelyä noudattaen komissio antaa tämän asetuksen soveltamiseksi tarvittavat erityisesti jäljellä olevien pakkausten myymiseen liittyvät siirtymätoimenpiteet. 3 artikla Tämä asetus tulee voimaan 1 päivänä joulukuuta 1993. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä syyskuuta 1993. Neuvoston puolesta Puheenjohtaja A. BOURGEOIS (1) EYVL N:o L 282, 1.11.1975, s. 49. Asetus sellaisena kuin se on viimeksi muutettuna asetuksella (ETY) N:o 1574/93 (EYVL N:o L 152, 24.6.1993, s. 1) (2) EYVL N:o L 173, 6.7.1990, s. 5 (3) EYVL N:o L 212, 22.7.1989, s. 87. Direktiivi sellaisena kuin se on viimeksi muutettuna direktiivillä 91/684/ETY (EYVL N:o L 376, 31.12.1991, s. 38) (4) EYVL N:o L 33, 8.2.1979, s. 1. Direktiivi sellaisena kuin se on viimeksi muutettuna direktiivillä N:o 91/72/ETY (EYVL N:o L 42, 15.2.1991, s. 27)